Publication: Magyar Közlöny
Issue: MK-2000-80 (Year: 2000, Number: 80)
Era: 1990-2004
Section: a 21/2000. (VIII. 3.) OM rendelethez
Paragraph Index: 270

1. A képzés célja A pedagógusok számára a roma emberekről és közösségeikről olyan történeti, néprajzi, szociológiai, kulturális antropológiai, egészségfejlesztési, művészeti ismeretek nyújtása, amelyek birtokában a képzésben részt vevők képessé válnak a kisebbségi létben élő, más kultúrkörből az óvodába, iskolába érkező gyermekek integratív nevelésére indentitásuk megőrzésével, továbbá felkészülnek a szociálisan hátrányos helyzetű gyakran nyelvi nehézségekkel is küszködő tanulók felzárkóztatására a családokkal, a szülőkkel való hatékony kommunikációra, a gyermekellátásban és gyermekvédelemben részt vevő szakemberekkel, civil szervezetek képviselőivel való eredményes együttműködésre. Ismereteket szereznek a cigányság múltjáról, földrajzi elhelyezkedéséről, társadalmi helyzetéről, egészségi állapotáról, kultúrájáról, szokásairól, tárgyi és szellemi hagyományairól, valamint a beás vagy romani nyelvből.

Source: https://magyarkozlony.hu/hivatalos-lapok/98a90fca2317696146cb14dac5fe3d0fcd4a4e6c/dokumentumok/409d8e1e16868d988188a450a16f76b8b17c8d3d/letoltes